CELEX: 32015D1290
Language: sl
Date: 2015-07-23 00:00:00
Title: Izvedbeni sklep Komisije (EU) 2015/1290 z dne 23. julija 2015 o odobritvi dajanja na trg rafiniranega olja iz semen Buglossoides arvensis kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2015) 4961)

28.7.2015   
            
            
               SL
            
            
               Uradni list Evropske unije
            
            
               L 198/22
            
         IZVEDBENI SKLEP KOMISIJE (EU) 2015/1290
   z dne 23. julija 2015
   o odobritvi dajanja na trg rafiniranega olja iz semen Buglossoides arvensis kot nove živilske sestavine v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2015) 4961)
      
   
   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Technology Crops International je 25. junija 2013 pri pristojnih organih Združenega kraljestva vložilo zahtevek za dajanje na trg rafiniranega olja iz semen Buglossoides arvensis kot nove živilske sestavine.
            
         
               (2)
            
            
               Pristojni organ Združenega kraljestva za presojo živil je 6. januarja 2014 izdal poročilo o začetni presoji. V navedenem poročilu ugotavlja, da rafinirano olje iz semen Buglossoides arvensis izpolnjuje merila za novo živilo iz člena 3(1) Uredbe (ES) št. 258/97.
            
         
               (3)
            
            
               Komisija je 21. januarja 2014 poročilo o začetni presoji poslala drugim državam članicam.
            
         
               (4)
            
            
               V roku 60 dni, ki je določen v prvem pododstavku člena 6(4) Uredbe (ES) št. 258/97, so bili vloženi upravičeni ugovori.
            
         
               (5)
            
            
               Komisija se je 11. junija 2014 posvetovala z Evropsko agencijo za varnost hrane (v nadaljnjem besedilu: EFSA) in jo prosila za presojo rafiniranega olja iz semen Buglossoides arvensis kot nove živilske sestavine v skladu z Uredbo (ES) št. 258/97.
            
         
               (6)
            
            
               EFSA je 5. februarja 2015 v „Znanstvenem mnenju o varnosti rafiniranega olja Buglossoides kot nove živilske sestavine“ (2) ugotovila, da je rafinirano olje iz semen Buglossoides arvensis varno pri predlaganih načinih in ravneh uporabe.
            
         
               (7)
            
            
               Direktiva 2002/46/ES Evropskega parlamenta in Sveta (3) določa zahteve glede prehranskih dopolnil. Uredba (ES) št. 1925/2006 Evropskega parlamenta in Sveta (4) določa zahteve glede dodajanja vitaminov, mineralov in nekaterih drugih snovi živilom. Direktiva Komisije 1999/21/ES (5) določa zahteve glede živil za posebne zdravstvene namene. Direktiva Komisije 96/8/ES (6) določa zahteve glede živil, namenjenih za uporabo v energijsko omejenih dietah za zmanjšanje telesne teže. Uporabo rafiniranega olja iz semen Buglossoides arvensis bi bilo treba odobriti brez poseganja v zahteve navedene zakonodaje.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Rafinirano olje iz semen Buglossoides arvensis, kakor je določeno v Prilogi I, se lahko daje na trg Unije kot nova živilska sestavina za opredeljene uporabe in ob upoštevanju najvišjih ravni, ki so določene v Prilogi II, ter brez poseganja v posebne določbe Direktive 2002/46/ES, Uredbe (ES) št. 1925/2006, Direktive 1999/21/ES in Direktive 96/8/ES.
   Člen 2
   Poimenovanje rafiniranega olja iz semen Buglossoides arvensis, ki se odobri s tem sklepom, na označbah živil, ki ga vsebujejo, je „rafinirano olje Buglossoides“.
   Člen 3
   Ta sklep je naslovljen na Technology Crops International, 7996 North Point Blvd Winston Salem, NC 27106, ZDA.
   
      V Bruslju, 23. julija 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal (2015); 13(2):4029.
   
      (3)  Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (UL L 183, 12.7.2002, str. 51).
   
      (4)  Uredba (ES) št. 1925/2006 Evropskega parlamenta in Sveta z dne 20. decembra 2006 o dodajanju vitaminov, mineralov in nekaterih drugih snovi živilom (UL L 404, 30.12.2006, str. 26).
   
      (5)  Direktiva Komisije 1999/21/ES z dne 25. marca 1999 o živilih za posebne zdravstvene namene (UL L 91, 7.4.1999, str. 29).
   
      (6)  Direktiva Komisije 96/8/ES z dne 26. februarja 1996 o živilih, namenjenih za uporabo v energijsko omejenih dietah za zmanjšanje telesne teže (UL L 55, 6.3.1996, str. 22).
   
      PRILOGA I
      
         SPECIFIKACIJA RAFINIRANEGA OLJA IZ SEMEN BUGLOSSOIDES ARVENSIS
         
      
      
         Opis: Rafinirano olje Buglossoides je ekstrahirano iz semen Buglossoides arvensis (L.) I.M.Johnst.
      
                  Preskus
               
               
                  Specifikacija
               
            
                  Alfa-linolenska kislina
               
               
                  Najmanj 35 % masnega deleža vseh maščobnih kislin
               
            
                  Stearinska kislina
               
               
                  Najmanj 15 % masnega deleža vseh maščobnih kislin
               
            
                  Linolna kislina
               
               
                  Najmanj 8 % masnega deleža vseh maščobnih kislin
               
            
                  Transmaščobne kisline
               
               
                  Največ 2 % masnega deleža vseh maščobnih kislin
               
            
                  Kislinska vrednost
               
               
                  Največ 0,6 mg KOH/g
               
            
                  Peroksidno število
               
               
                  Največ 5 meq O2/kg
               
            
                  Vsebnost neumiljive snovi
               
               
                  Največ 2 %
               
            
                  Vsebnost beljakovin (skupaj dušik)
               
               
                  Največ 10 μg/ml
               
            
                  Pirolizidinski alkaloidi
               
               
                  Niso zaznavni z mejo zaznavnosti 4 μg/kg
               
            
   
      PRILOGA II
      
         ODOBRENE UPORABE RAFINIRANEGA OLJA IZ SEMEN BUGLOSSOIDES ARVENSIS
         
      
      
                  Kategorija živil
               
               
                  Mejna vrednost stearinske kisline
               
            
                  Mlečni izdelki in podobni izdelki
               
               
                  250 mg/100 g;
                  75 mg/100 g za napitke
               
            
                  Sir in sirni izdelki
               
               
                  750 mg/100 g
               
            
                  Maslo ter druge emulzije masti in olj, vključno z namazi (ne za kuhanje ali cvrtje)
               
               
                  750 mg/100 g
               
            
                  Žitni kosmiči za zajtrk
               
               
                  625 mg/100 g
               
            
                  Prehranska dopolnila, kot so opredeljena v Direktivi 2002/46/ES, razen prehranskih dopolnil za dojenčke in majhne otroke
               
               
                  500 mg/dnevni odmerek, kot ga priporoča proizvajalec
               
            
                  Živila za posebne zdravstvene namene, kot so opredeljena v Direktivi 1999/21/ES, razen dietetičnih živil za dojenčke in majhne otroke
               
               
                  V skladu s posebnimi prehranskimi zahtevami oseb, ki so jim proizvodi namenjeni
               
            
                  Živila, namenjena za uporabo v energijsko omejenih dietah za zmanjšanje telesne teže, kot so opredeljena v Direktivi 96/8/ES
               
               
                  250 mg/nadomestni obrok